อัจฉรา รอดศาสตรา

อัจฉรา รอดศาสตรา (เกิด 24 ตุลาคม พ.ศ. 2504) ชื่อเล่น เหน่ง เป็นอดีตนักแสดงชาวไทย

 ประวัติ  
อัจฉราเกิดที่โรงพยาบาลราชวิถี กรุงเทพมหานคร  มีบิดาชื่อ ส.อ.ประเทือง และมารดาชื่อ อรุณ มีพี่น้อง 6 คนโดยเธอเป็นคนที่ 2 สำเร็จการศึกษาจากโรงเรียนกองทัพบกอุปถัมภ์ สื่อสารสงเคราะห์ และเรียนวิชาการบ้านการเรือนควบคู่กับภาษาอังกฤษ เข้าสู่วงการโทรทัศน์โดยคุณขอใจ ฤทัยประชาได้พบเธอในกองถ่ายภาพยนตร์เรื่อง แม่ดอกกัญชา จึงได้พาไปรู้จักกับคุณพยุง พึ่งศิลป์ และเริ่มแสดงละครเรื่องแรกของเธอให้กับค่ายรัชฟิล์มทีวีทางช่อง 5 เริ่มจากละครเรื่อง ฟากสวนสีชมพู คู่กับ สมเจตน์ เจนสุข ต่อด้วยเรื่อง เงาไม้ กับพระเอกคนเดียวกัน จากนั้นจึงมีผลงานละครต่อมาพักใหญ่ ที่สร้างชื่อเสียงอีกเรื่องคือ ดาวเรือง คู่กับ วิฑูรย์ กรุณา 

อีกทั้งเธอยังมีผลงานทางภาพยนตร์ โดยเริ่มจากร่วมแสดงในภาพยนตร์เรื่อง แม่ดอกกัญชา ของดอกดิน กัญญามาลย์ โดยรับบทเป็นเพื่อนกลุ่มของนางเอกที่รับบทโดยมยุรา ธนะบุตร ต่อมารับบทเป็นนางรอง เล่นร่วมกับวิฑูรย์ กรุณา และ อำภา ภูษิต ในเรื่อง นี่หรือความรัก มีผลงานทางภาพยนตร์เพียงไม่กี่เรื่อง ซึ่งมักจะเป็นภาพยนตร์ชีวิตและตลก โดยหนังตลกที่เด่นๆ ของเธอคือเรื่อง มนต์รักขนมครก คู่กับเด่น ดอกประดู่

มีบุตรกับสามีคนก่อนสามคน คนโตเป็นบุตรสาวชื่อ แก้ม (เสียชีวิตแล้ว) ส่วนบุตรคนกลางและคนรองเป็นบุตรชายชื่อ เก้า, กัน

ปัจจุบันได้ออกจากวงการไปแต่งงานและทำร้านอาหารที่สหรัฐอเมริกาแต่ใน พ.ศ. 2559 อัจฉราได้กลับมามีผลงานการแสดงอีกครั้งในฐานะนักแสดงรับเชิญในละครเรื่อง เจ้าจอม โดยรับบทเป็น นวล

 ผลงานภาพยนตร์ 

 พ.ศ.  เรื่อง  รับบท 2520 แม่ดอกกัญชา สิงห์สำออย2523 มนต์รักขนมครก บุญนำ (นาง) 2524 เจ้าบ่าวทีเด็ด รติยา นี่หรือความรัก 2525 แม้เลือกเกิดได้

 ผลงานละครโทรทัศน์ 

 พ.ศ.  เรื่อง  รับบท  ช่อง2520 ฟากสวนสีชมพู  ผักบุ้ง ททบ.5 2521 เงาไม้ พลับพลึง พิภพมัจจุราชพิมพร2522ดาวเรือง ดาวเรือง (ไอ้เรือง) 2523ท้าวศรีสุดาจันทร์ กามนิต-วาสิฏฐี  2524  กำแพงหัวใจ วีรยา เมียหลวง นุดี2525 ปราสาทมืดกัญญา 2526 ตลาดอารมณ์ชลาธาร หนี้สวาท  รวิวรรณ2527 เหล็กน้ำพี้ 2528 ขายวิญญาณ  2529 หางเครื่อง จิตรกร ช่อง 72559 เจ้าจอม นวลช่อง 3

อ้างอิง

หมวดหมู่:พุทธศาสนิกชนชาวไทย
หมวดหมู่:บุคคลจากกรุงเทพมหานคร
หมวดหมู่:บุคคลจากโรงเรียนกองทัพบกอุปถัมภ์สื่อสารสงเคราะห์
หมวดหมู่:นักแสดงจากกรุงเทพมหานคร
หมวดหมู่:นักแสดงหญิงจากกรุงเทพมหานคร
หมวดหมู่:นักแสดงหญิงชาวไทย
หมวดหมู่:นักแสดงหญิงชาวไทยในศตวรรษที่ 20
หมวดหมู่:นักแสดงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นักแสดงละครโทรทัศน์หญิงชาวไทย